《次韵孙古岩冬景》
宋代·陈著

腊天风景最无常，儿造颠狂亦有方。
将放雪飞连夜雨，欲留晴有一朝霜。
城头柳色吟边动，山曲梅花梦里香。
身在黄尘三尺外，静中无日不春光。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。